Bergaalwyn - Blomme - Suid Afrika
Die bergaalwyn is ’n baie hoë boom aalwyn met ’n enkele stam en vlesige, blougrys doringrige blare. Die blare het ook ’n gelerige, slymerige sap. Hierdie sap word al vir baie eeue gebruik om maagkwale te behandel. Die blomme word aan stewige stingels gedra en is min of meer buisvormig. Oranje blomme word in horisontale are vanaf Junie tot Augustus gedra. Die stam is ook met droë blare bedek. Die skerp dorings en bitter sap dien as beskerming teen plantvretende diere.
Die bergaalwyn word in die Noordwes, Gauteng, KwaZulu-Natal, Mpumalanga en Limpopo provinsies en ook in Swaziland, Zimbabwe, Botswana en Mosambiek gevind. Dit kan ook in die Kruger Nasionale Park gesien word.
Die bergaalwyn word net soos alle ander aalwyne deur die Zoeloes as geneesmiddel gebruik. Die blaar en wortel konkoksies help teen rondewurms en ander kulture gebruik dit vir maagkwale en perdesiekte. Komediant Carl Reiner oorlede | Maroela Media
Komediant Carl Reiner oorlede
Carl Reiner (Foto: Louise Palanker van Los Angeles/Santa Barbara, USA via Wikimedia Commons)
Die komediant Carl Reiner, veral bekend vir sy skepping, “The Dick Van Dyke Show”, is Maandag in die ouderdom van 98 oorlede, berig Variety.
Reiner, wat dekades lank bekend was as skrywer, vervaardiger, akteur en regisseur, was saam met sy familie toe hy in sy huis in Beverly Hills in Kalifornië, VSA, oorlede is. Sy assistent, Judy Nagy, het aan Variety gesê hy is weens natuurlike oorsake oorlede.
Hy het nege Emmy-pryse en een Grammy-prys oor sy loopbaan gewen en was byna 80 jaar oud toe hy saam met Hollywood-swaargewigte soos George Clooney, Matt Damon en Brad Pitt in die Oceans-flieks te sien was. Hy was mees onlangs ook in Hot in Cleveland, Two and a Half Men en Parks and Recreation te sien.
Hy was 64 jaar lank met Estelle Reiner (née Lebost) getroud voor haar afsterwe in 2008. Hulle het drie kinders, insluitend akteur/regisseur Rob Reiner.
Reiner is op 20 Maart 1922 in The Bronx, New York Stad, New York in die VSA gebore.
Die wêreld in foto’s – 1 Julie 2020
Die wêreld in foto’s – 30 Junie
Ryp ouderdom – bittereinder…